Power Up

Power Up (dar rašoma kaip PWRϟUP) – septynioliktasis australų roko grupės „AC/DC“ studijinis albumas, išleistas 2020 m. lapkričio 13 d. Tai - pirmasis grupės albumas per šešerius metus, nuo 2014 m. išleisto „Rock or Bust“, taip pat – pirmasis po vieno iš grupės įkūrėjų Malcolm Young mirties (2017 m.). Anot jo brolio ir grupės gitaristo Angus Young, šis įrašas yra skirtas jo garbei. Albumui pristatyti išleisti penki singlai: „Shot in the Dark“, „Realize“, „Demon Fire“, „Witch's Spell“ ir „Through the Mists of Time“.

Albumas susilaukė teigiamų kritikų įvertinimų ir buvo komerciškai sėkmingas visame pasaulyje. JAV per pirmąją savaitę parduota per 117 tūkstančių kopijų ir jis debiutavo pirmojoje „Billboard 200“ reitingo vietoje, tapdamas trečiuoju grupės įrašu, pasiekusiu šią viršūnę. Jungtinėje Karalystėje per pirmąją savaitę parduota per 62 tūkstančius kopijų ir albumas taip pat debiutavo pirmojoje reitingo vietoje.

2022 m. vykusiusoe „Grammy“ apdovanojimuose „Power Up“ nominuotas geriausio roko albumo kategorijoje, o daina „Shot in the Dark“ – geriausio roko atlikimo ir geriausio vaizdo klipo.

 Dainų sąrašas 
Visų dainų autoriai Angus Young ir Malcolm Young.

 Kūrybinė grupė 
AC/DC

 Brian Johnson – vokalas
 Angus Young – solinė gitara
 Stevie Young – ritminė gitara, pritariamasis vokalas
 Cliff Williams – bosinė gitara, pritariamasis vokalas
 Phil Rudd – būgnai

Techninis personalas

 Mike Fraser – garso inžinerija, garso suvedimas
 Brendan O'Brien – prodiusavimas, garso suvedimas
 Ryan Smith – garso dizainas
 Billy Bowers – papildoma garso inžinerija
 Zach Blackstone – garso inžinerijos pagalba
 Dominick Civiero – garso inžinerijos pagalba
 Richard Jones – įrangos technikas
 Trace Foster – įrangos technikas
 Simon Murton – įrangos technikas
 Alvin Handwerker (Prager Metic Cpas, LLC) – vadyba
 Josh Cheuse – meninė kryptis, fotografija, dizainas
 Michelle Holme – meninė kryptis, dizainas
 Ben Ib – viršelis

 Išnašos 

Kategorija:2020 albumai
Kategorija:AC/DC albumai